Byrettens dom stadfæstes
Ret: Vestre Landsret (2. instans)
Faggruppe: Civilsag — Småsag
Sagsemner: Almindelige emner;

/

VESTRE LANDSRET
DOM

afsagt den 5. oktober 2021

Sag BS-13909/2021-VLR
(14. afdeling)

Appellant, tidligere Sagsøger
(advokat Jesper Baungaard)

mod

Nordico Investment ApS
(advokat Anders Tourlin Kolte ved Advokatfuldmægtig)

Retten i Sønderborg har den 26. marts 2021 afsagt dom i 1. instans (sag BS-
37845/2020-SON).

Landsdommerne John Lundum, Hanne Aagaard og Joen Sode (kst.) har delta-
get i ankesagens afgørelse.

Sagen har været behandlet efter retsplejelovens kapitel 39 om behandling af
sager om mindre krav (småsager). Ankesagen har været behandlet mundtligt.

Påstande
Appellant, tidligere Sagsøger, har gentaget sin påstand for byretten om, at
indstævnte, Nordico Investment ApS, tilpligtes at fjerne plankeværket opført på
ejendommen Adresse 1, 6200 Aabenraa, der fjerner adgangsvejen til Adresse 2,
6200 Aabenraa.

Appellant, tidligere Sagsøger har endvidere nedlagt påstand om, at Nordico
Investment ApS skal acceptere, at der tinglyses servitut på Nordico Investment
ApS’ ejendom, hvoraf fremgår, at den til enhver tid værende ejer af Adresse 2,
6200 Aa-



/

2

benraa, har færdselsret over ejendommen Adresse 1, 6200 Aabenraa, via
passagen mellem Adresse 1's hovedhus og garagebygning.

Nordico Investment ApS har påstået dommen stadfæstet.

Forklaringer
Appellant, tidligere Sagsøger har afgivet supplerende forklaring.

Appellant, tidligere Sagsøger har supplerende forklaret, at man kan køre et
lille stykke ned ad gyden, men hvis der holder biler parkeret i gyden, er det
meget vanskeligt at køre den vej. Gyden snævrer ind, og man kan derfor ikke
køre hele vejen ned ad gyden. Den primære baggrund for, at han ønsker at
kunne benytte smøgen ind til Adresse 1, er, hvis der sker noget alvorligt, og der
skal ambulancefolk eller lignende frem til ejendommen i Adresse 2. Det har
frem til juni 2020 været helt uproblematisk at færdes via smøgen. Efter hans
opfattelse har der været færds-elsret gennem smøgen i 45 år eller mere. Den
belægning, man kan se på fotoet i ekstrakten side 60, fortsætter et lille stykke på
den anden side af rækværket. Rækværket står et stykke inde på Adresse 1.

Anbringender
Parterne har i det væsentlige gentaget deres anbringender for byretten.

Landsrettens begrundelse og resultat
Landsretten er enig i byrettens begrundelse og resultat. Landsretten stadfæster
derfor byrettens dom.

Efter sagens udfald skal Appellant, tidligere Sagsøger i sagsomkostninger for
landsretten betale 4.500 kr. til Nordico Investment ApS til dækning af udgifter
til advokatbistand ekskl. moms. Ud over sagens værdi er der ved fastsættelsen
af beløbet til advo-kat taget hensyn til, at sagen er behandlet efter reglerne om
småsager, og til ho-vedforhandlingens varighed.

THI KENDES FOR RET:

Byrettens dom stadfæstes.

I sagsomkostninger for landsretten skal Appellant, tidligere Sagsøger inden 14
dage betale 4.500 kr. til Nordico Investment ApS. Beløbet forrentes efter
rentelovens § 8 a.



/